Statul va deconta, pentru alegerile de anul acesta, aproape un miliard de lei. Cifra e de trei ori mai mare față de 2016.
Indiferent de cine câștigă alegerile locale, să știi că partidele tot iau bani de la tine. Așa e legea. Autoritatea Electorală Permanentă (AEP) dă bani pentru campania electorală. Statul va deconta 966.263.000 de lei, pentru alegerile din 2020, conform AEP.
Partidele politice iau înapoi de la noi fix atât cât au cheltuit. Însă, primesc atâția bani doar dacă îndeplinesc o condiție. Trebuie să atingă pragul electoral de 3%, adică să obțină minimum 3% din voturile valabil exprimate la nivel național.Votul în pandemie îl plătim de trei ori mai scump decât votul la localele precedente din 2016. Și asta nu e neaparat din cauza coronavirusului.Votul la localele din 2016 a fost și el de trei ori mai scump decât cel din 2012.Peste 960 de milioane ne costă alegerile din locale de anul acesta, iar în 2016 au costat 350 de milioane de lei. Anul acesta, fiecare român va contribui cu aproximativ 50 de lei, asta raportat la o populație estimată de 20 de milioane de locuitori.